Вуку
У Срему кад убију курјака, они га распарају, изваде му сву дроб, па га испуне сламом, а језик му исплазе. Тако га набију на колац, те га носе од куће до куће, певајући ову песму, што иде. Што тада добију као поклона, то деле међу собом.

Домаћине од куће,
Има л' кога код куће?
Ево вука пред кућом.
Подајте му јајце,
Да не дави јањце,
Подајте му сочице,
Да не дави овчице,
Подајте му сламице,
Да не дави кравице,
Подајте му лепца,
Да не дави ждрепца,
Подајте му сланине,
Нека бежи с планине,
Кад је беr'о с планине,
Грдну рану добије,
Па не може да носи,
Веће мора да проси.

Референце

Извор 

Б.М. 1875. Српске народне песме. Панчево, Наклада и штампарија браће Јовановића. стр. 49.

Српска народна поезија
Бранко Мушицки - Српске народне песме
Женске народне песме